
Sa bantayog sa mga bayani ug martir, 
panumpa nga iasdang ug pakusgon ang 


rebolusyon 


inahinumdom ug ginahataga'g pasidungog nato karong semana ang 

tanang bayani ug martir sa nilabayng kapin lima ka dekada sa walay 

hunong nga pagpaasdang sa rebolusyong Pilipino. Ang Semana sa 
paghinumdom ug Pagparangal sa Mga Bayani ug Martir sa Katawhang Pilipi- 
no (Abril 17-24) gideklara sa Nasudnong Konseho sa National Democratic 
Front of the Philippines (NDFP) isip tinuig nga paghinumdom. 


Sa umalabot nga Abril 24, sa 
ika-50 nga anibersaryo sa NDFP, 
hatagan nato og pinakataas nga 
pagpasidungog silang Kaubang Be- 
nito Tiamzon ug Wilma Austria, 
mga nanguna ug maayong lider sa 
Partido, nga gidakop uban ang walo 
pa, gitortyur ug gipatay sa mga 
sundalo niadtong Agosto 21, 2022. 
Sa pagsidlak sa kahayag sa maong 
adlaw, ipahigayon sa tanang yunit 
sa BHB ang hilom nga 21-gun salute 
isip pagparangal sa ila ug sa tanang 
bayani sa nasud. Ipahigayon usab 
sa lain-laing rebolusyonaryong or- 


ganisasyong masa ang lain-laing 
klase sa tigom ug asembliya, tago 
ug dayag, kung asa mahimong ba- 
sahon ang mga parangal ug paghi- 
numdom sa atong mga bayani. 
Thatag usab nato ang pinakata- 
as nga pag-ila sa pangulong tigtu- 
kod sa PKP nga si Ka Jose Maria Si- 
son (Amado Guerrero) nga gihalad 
ang halos unom ka dekada sa iyang 
kinabuhi sa patriyotiko ug demok- 
ratikong tinguha sa katawhang Pili- 
pino. Hangtud sa hangtud nga mag- 
pabilin ang iyang rebolusyonaryong 
diwa ug kanunay'ng magsilbing 


inspirasyon sa mosunod nga hene- 
rasyon sa mga rebolusyonaryong 
Pilipino. 

Niini nga adlaw, hinumdumon 
usab nato ug parangalan ang uban 
pang mga kagawad sa Komite 
Sentral sa Partido. Walay-kamata- 
yon ang kabilin nilang Jorge Madlos 
(Ka Oris), Julius Giron (Ka Nars), 
Menardo Villanueva (Ka Bok), An- 
tonio Cabanatan (Ka Manlimbasog) 
ug ubang mga rebolusyonaryo ug 
komunista nga naggahin sa ilang ti- 
buok kinabuhi sa pakigbisog sa ka- 
tawhang Pilipino alang sa tinuod 
nga kagawasan ug demokrasya. Hi- 
numdumon usab nato ang tanang 
kadre sa Partido, mga Pulang 
manggugubat sa BHB, mga rebolu- 
syonaryo, aktibista ug ordinaryong 
tawo nga gisakripisyo ang tanan 
alang sa interes sa katawhan. Si- 


lang tanan angayang makadawat og 
medalya ug pag-ila. 

Dili matarog nga mga bantayog 
sa nasudnon-demokratikong rebo- 
lusyon ang mga martir sa kataw- 
hang Pilipino. Gipakita nila ang dili 
mabangbang nga kabubut-on nga 
makigbisog kauban sa masang Pili- 
pino batok sa imperyalismo, pyuda- 
lismo ug burukrata kapitalismo. Gi- 
nahatag nato sa ila ang pinakataas 
nga pagtahod ug pagsaludo! 

Saluduhan usab nato ang ta- 
nang masang rebolusyonaryo, mga 
aktibista sa mga organisasyong ma- 
sa, mga Pulang manggugubat, orga- 
nisador ug kadre sa Partido nga pa- 
dayon nga nanglimbasog sa rebolu- 
syonaryong dalan taliwala sa mga 
kalisdanan ug sakripisyo ilabina 
atubangan sa nagkagrabeng kam- 
panya sa pasistang terorismo nga 
ginatukmod sa imperyalismong US. 
Atubangan sa kadulom sa pasismo, 
sila ang nagahatag og kahayag ug 
giya alang sa pakigbisog sa kataw- 
han. 

Labaw pa sa paghinumdom ug 
paghatag-parangal sa atong mga 
martir ug bayani, ideklara nato sa 
ilang bantayog ang atong tibuok- 
kasing-kasing nga kabubut-on nga 
padayon nga latason ang dalan nga 
ilang gibaktas ug abagahon ang 
bug-at nga tahas nga ilang gibilin 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa mga 
artikulo ug balita. Ginaawhag usab ang 
mga tigbasa nga magpadangat og mga 
puna ug rekomendasyon sa 


pagpalambo sa atong mantalaan. 


alang sa labaw pang pagpaasdang 
sa rebolusyonaryong pakigbisog 
aron tapuson ang tanang porma sa 
pagpangdaug-daog ug pagpahimu- 
los sa katawhan. 

Labaw pang nagkagrabe ang 
pag-antos sa katawhang Pilipino 
ilalom sa pasistang rehimeng US- 
Marcos. Ginapatuman niini ang pa- 
lisiya ug programang lunod-patay 
nga kontra-katawhan ug pabor sa 
langyawng mga kapitalista. Aron 
danihon ang mga langyawng kapi- 
talista, ginalansang ang suhol sa 
mga mamumuo ug ordinaryong 
empleyado bisan kulang kaayo kini 
aron gahinan ang panginahanglan 
sa ilang mga anak. Wala'g tuo nga 
ginakawat ang yuta, kabukiran, 
mga sapa ug kadagatan ug ginapi- 
hig sa katawhan ang tinubdan sa 
ilang panginabuhian. 

Garapalan ang pagpakaitoy ni 
Marcos sa iyang among imperyalis- 
tang US sa pagtugot sa plano nii- 
ning magtukod og upat o kapin pa 
nga dugang base militar, ilabina sa 
amihanang Luzon, subay sa ginahi- 
mong pagpanghagit sa US og gubat 
pinaagi sa pagsulsol sa pagbulag sa 
Taiwan sa China. Ginapasagdan ni 
Marcos ang US nga gamiton ug i-a- 
pil-apil ang Pilipinas sa usa ka gye- 
rang siguradong mobungkag sa ka- 
gawasan ug kinabuhi sa mga Pilipi- 

no. 

Ang sakripisyo sa atong mga 
bayani nagbunga sa porma sa rebo- 
lusyonaryong gahum nga nakab-ot 
ug natukod sa tibuok nasud. Ang 
maong gahum nagagikan sa kataw- 
han. Lalom ug lapad kining nakau- 
gat ug padayon pang nagalapad. 
Dili kanus-aman kini mabuntog bi- 
san atubangan sa walay-hunong 
nga mga kampanyang militar sa 
pagpanumpo sa kaaway. Ang 
maong gahum ang kaugmaon sa ka- 
tawhang Pilipino. 

Ginapakita sa kontra-katawhan 
ug kontra-demokratikong paghari 
sa rehimeng Marcos, ug ang nag- 
kagrabeng krisis sa nagaharing sis- 
temang semikolonyal ug semipyudal 
ang nagapadayon nga pangina- 
hanglan nga iasdang ang rebolu- 
syonaryong pakigbisog alang sa na- 
sudnong demokrasya. Layo na ang 
giasdang sa niagi. Bisan layo pa ug 
lisod ang dalan nga pagatumban, 
kinahanglan kining baktason aron 
adunay kahigayunang makasinati 
og bag-ong kinabuhi ang mga Pilipi- 
no. 

Nagapanawagan ang Partido sa 
katawhang Pilipino nga ipadayon 
ang maisugon nga pakigbisog batok 
sa paghari sa kabangis sa kaaway, 
ug mosukol aron kab-uton ang hus- 
tisya alang sa tanang biktima sa 
pasistang terorismo. 

Kinahanglang padayon nga pa- 
kusgon ang organisadong han-ay sa 
katawhan ug iasdang ang militan- 
teng mga pakigbisog aron iasdang 
ang mga makinasudnon ug demok- 
ratikong tinguha sa katawhan. Hiu- 
sahon ang katawhang Pilipino aron 
ihimulag ug batukan ang rehimeng 
US-Marcos. 

Determinado ang tibuok Parti- 
do, gikan sa Komite Sentral hang- 
tud sa mga sanga niini, lakip na ang 
mga yunit sa Bagong Hukbong Ba- 
yan, ug tanang rebolusyonaryong 
organisasyong masa, nga magpaku- 
sog ug pahugton ang paglambigitay 
sa lapad nga masa sa katawhan 
aron panguluhan ang ilang mga 
pagsukol, ug magpakamaayo sa da- 
lan sa rebolusyonaryong pakigbi- 
sog. [as] 

Pinakataas nga parangal para nilang 
Kaubang Benito Tiamzon ug Wilma Austria 


[+ pinakataas nga pagsaludo sa mga lider sa Partido nga silang Benito 
Tiamzon ug Wilma Austria-Tiamzon, ginamando sa Nasudnong Kumand 
sa Operasyon sa Bagong Hukbong Bayan ug Komite Sentral nga magporma- 
syon ug hilom nga ipahigayon ang 21-gun salute sa pagsidlak sa adlaw sa Ab- 
ril 24, sa okasyon sa ika-50 nga anibersaryo sa National Democratic Front of 


the Philippines. 


Basahon ug hisgutan sa tanang 
pagahimuong mga tigom-parangal 
ang pahayag sa Kawanihan sa Puli- 
tika sa Komite Sentral nga naghatag 
pasidungog nilang Kaubang Benito 
Tiamzon ug Wilma Austria-Tiamzon 
(Kaubang Laan ug Kaubang Bagong- 
tao) nga gipagawas isip ispesyal nga 
isyu sa Ang Bayan niadtong Abril 
20. 

Gianunsyo sa Kawanihan sa Pu- 


litika sa Partido Komunista ng Pilipi- 
nas niadtong Abril 20 ang brutal 
nga pagpatay sa Armed Forces of 
the Philippines, sa suporta sa militar 
sa US, ilang Kaubang Benito ug Wil- 
ma Tiamzon. Sa taas nga panahon, 
si Ka Benito nagsilbing nangulo sa 
Komiteng Tigpatuman sa Komite 
Sentral, samtang si Ka Wilma ang 
kinatibuk-ang kalihim sa Partido. 
Ang magtiayon, kauban ang wa- 


Pagbansag nga terorista sa konsultant sa NDE, 


G ikundena sa National Democratic Front of the Philippines ang pagtawag og 
terorista sa usa sa mga konsultant niini sa hisgutanang pangkalinaw. Hu- 
man kini sa pagparada sa mga pulis kang Eric Casilao atubangan sa midya ug 
publiko aron pakaulawan ug tamayon. Nadakop si Casilao samtang nagbyahe gi- 
kan sa Malaysia padulong sa Thailand niadtong Abril 1. Gideport siya sa Pilipinas 


niadtong Abril 17. 


Dili angayang tawagon nga "tero- 
rista" si Casilao, matud ni Juliet de Li- 
ma, interim nga lider sa negotiating 
panel sa NDFP. Katungod niya nga il- 
hon nga inosente hangtud wala pa na- 
pamatud-an nga sad-an sa tanang 
alegasyon batok kaniya. Katungod ni- 
ya nga makaangkon og abogado ug 
dunggon ang iyang mga kaso sa mga 
korte. Kabahin si Casilao sa Reciprocal 
Working Committee on the Compre- 
hensive Agreement on Socio Economic 
Reforms para sa Southern Mindanao. 

Samtang, nagapadayon ang pa- 
sistang pagpanumpo sa kabukiran. 

Sa Negros Occidental, gipusil sa 
62nd IB ang mag-uuma nga si Jose 
Albores Jr. sa Sityo Upper Tiyos, Ba- 
rangay Quinten Remo, Moises Padil- 
la, Negros Occidental niadtong Abril 
18. Nagsilbi siya nga testigo sa pag- 
pamig-ot sa militar sa iyang silingan 
busa siya ug gipatay. 

Sa Misamis Oriental, brutal nga 
gipatay sa 58th IB ang mag-uuma 
nga si Ricardo Hilogon sa Sityo Tapol, 
Barangay Banglay, Lagonglong niad- 
tong Abril 3. Si Hilogon kanhing 
myembro sa BHB ug dugay na nga 
niundang sa paglihok. 

Pag-aresto ug pagpamig-ot. Ili- 
gal nga giaresto sa 62nd IB ang mag- 
tiayon nga silang Jerry Montefalcon, 
49, ug Maricel Alper sa ilang balay sa 
Sityo Natuling, Barangay Budlasan, 
Canlaon City, Negros Oriental niad- 
tong Abril 15. 

Sa Palawan, unom ka residente 
sa Brooke's Point nga nagsalmot sa 
barikadang bayan batok sa pagmina 
sa Ipilan Mining Corporation ang ili- 
gal nga giaresto sa mga pulis niad- 
tong Abril 14. 

Iligal nga gisulod ang pinuy-anan 
sa mag-uuma nga si Aileen G. Estiller 
sa mga pwersa sa estado niadtong 


lo pa, bangis ug grabe ka ngilngig 
nga gipatay sa mga mersenaryong 
tropa ilalom sa Joint Task Force 
Storm ug Task Force Trident niad- 
tong Agosto 21, 2022. Nadakpan si- 
la sa Samar samtang nagabyahe sa- 
kay sa duha ka van tali sa alas-12 sa 
udto ug ala-1 sa hapon. 

Bangis sila nga gipaantos ayha 
gipatay. Sa nisunod nga adlaw, gi- 
sakay ang mga walay kinabuhi ni- 
lang mga lawas sa usa ka motorboat 
ug gipaguyod sa tunga-tunga sa da- 
gat tali sa Catbalogan City ug Ta- 
rangnan Island. Didto gipabusikad 
ang bangka aron ipagawas nga adu- 
nay engkwentro sa dagat ug tabu- 
nan ang ngilngig nga krimen. [29] 


gikundena 


Abril 6 sa Sityo Kaloko, Barangay Sta. 
Barbara, Bulusan. Gikawat ang iyang 
mga binuhing mananap ug kahima- 
nan. 

Atake sa komunidad. Dili moubos 
sa unom ka komunidad sa mga lung- 
sod sa Isabela ug Binalbagan, Negros 
Occidental ang giokupa sa mga pwer- 
sa sa 94th IB ug 62nd IB sukad Abril 
10 hangtud sa kasamtangan. Tungod 
sa pagdumog sa mga sundalo ug per- 
wisyo sa mga tsekpoynt, napugos ang 
mga upisyal sa Barangay Payao, Bi- 
nalbagan, nga isuspinde ang klase 
niadtong Abril 12. Giistraping usab sa 
mga sundalo ang balay sa pamilyang 
But-ay sa Sityo Pallacon sa maong ba- 
rangay niadtong Abril 11. 

Nahitabo ang susamang pagsa- 
muk-samok sa militar sa Moises Padil- 
la ug Himamaylan City sa Negros 
Occidental ug Guihulngan City sa Neg- 
ros Oriental hangtud sa kasamtangan. 

Sa Agusan del Sur, gipaulanan og 
bala sa mga pang-atakeng helikopter 
sa AFP ang Sityo San Miguel, Bara- 
ngay Pinagalaan, Bayugan City niad- 
tong Abril 16. Gipagawas sa mga 
sundalo nga adunay nahitabong 
engkwentro tali kanilaugsaBHB. [G 

Sangandaan: Pagpangandam sa kabatan-onan 
sa tibuok-panahong pagrebolusyon 


N agadagayday sa dugo sa mga kabatan-onang taga-syudad ang diwang re- 
bolusyonaryo ni Andres Bonifacio. Dili layo sa Tondo, kung asa gipanga- 
nak si Bonifacio, nakaplastar ang opisina sa mga rebolusyonaryong kabatan-o- 
nang ginakinabuhi ang mga panultihong, "Kinabuhi man ang ihalad." 


Matag adlaw, tibuok-panahong 
nagapukaw, naga-organisa ug naga- 
palihok ang mga membro sa Kabata- 
ang Makabayan sulod sa mga eskwe- 
lahan aron agnihon ang sama nilang 
kabatan-onan nga moadto sa mga 
pabrika, kabus nga komunidad ug 
mga umahan aron makita ang tinuod 
nga kahimtang sa katawhan. Ginaag- 
ni nila nga mosalmot ang mga kaba- 
tan-onan sa rebolusyonaryong pa- 
kigbisog, mosuporta sa armadong 
pakigbisog ug mosampa sa Bagong 
Hukbong Bayan. 

Dili sayon ang magdesisyon nga 
magpultaym tungod kay kaluha niini 
ang dagkong sakripisyo gikan sa 
naandang kinabuhi ug paggahin og 
tibuok panahon sa lisod nga dalan sa 
pakigbisog. 

Dako ang papel nga ginapapelan 
sa mga tsapter sa KM aron bansayon 
ang nagkadaghang tibuok-panahong 
rebolusyonaryo. Sa nilabay nga pa- 
nahon, nakit-an gikan sa kasinatian 
ang bili sa tanang-bahin nga konsoli- 
dasyon aron matabangan nga tibuu- 
kon sa usa ka membro ang iyang de- 


sisyon nga magpultaym sa syudad 
man o sa kabanikanhan. Kabahin nii- 
ni ang sustenidong programa sa edu- 
kasyon, buhi nga programa sa pakig- 
sandurot sa batakang masa, pagtu- 
kod og mas hugot nga lambigitay sa 
mga natarang gerilya, ug pagpahiga- 
yon og mga pagbansay aron iandam 
ang kabatan-onan sa lisod nga dalan 
sa armadong pakigbisog. 

Taliwala sa paghunong sa pag- 
eskwela sa mga unibersidad niadtong 
pandemya, wala nahunong ang pag- 
tuon sa kabatan-onang pultaym ma- 
hitungod sa katilingban. Yawe ang 
pagpahuman sa mga nag-una ug es- 
pesyal nga mga kursong masa mahi- 
tungod sa katilingban ug rebolusyong 
Pilipino, mga sinulat ni Jose Maria 
Sison, ug mga diskusyon sa Marxis- 
mo, Leninismo ug Maoismo aron tu- 
kuron ug palig-unon ang rebolusyo- 
naryong paghukom sa mga myembro. 
Ginagamit ang mga tago nga sirkulo 
sa pagtuon aron tigumon ang mga 
membro sa KM sulod sa mga uniber- 
sidad ug ipahigayon ang mga kolekti- 
bong diskusyon sa mga pagtulun-an. 
Ang mga teoryang 
natun-an gikan sa 
mga diskusyon ang 
nahimong armas sa 
usa ka myembro ug 
tibuok kolektibo 
aron mas maayo 
nga masabtan ang 
mga kontradiksyon 
sa katilingban ug 
bisan sa mga indi- 
bidwal. 

Gawas sa teo- 
retikal nga mga 
diskusyon, mahi- 
nungdanong unod 
sa programa sa 
mga tsapter sa KM 
ang paglatidniini 


sa praktika pinaagi sa pagsalmot sa 
pakigbisog sa katawhan. Hugot nga 
ginahimong kaabag sa Partido ang 
mga tsapter sa KM aron padagha- 
non ang ihap sa masang kabatan-o- 
nan nga moadto ug makig-uban sa 
batakang masa. Sa regular nga pag- 
adto sa mga kabatan-onan sa mga 
komunidad, makita nila ang ilang 
papel sa katilingban--ang pagka- 
propagandista ug organisador sa 
han-ay sa batakang masa. 

Magamit sa mga kabatan-onan, 
partikular na ang mga estudyante, 
ang kahanas isip intelektwal aron 
mapalawig sa ordinaryong mga ta- 
wo ang gisinati nilang pagpahimu- 
los, ug ang dalan sa nasudnon-de- 
mokratikong pakigbisog. 

Ginapamaayo sa mga balangay 
sa KM kung paunsa subling makaa- 
bag sa pagpakusog sa kalihukang 
pamuo ug sa pagtukod og mga pu- 
lang brigada sa mamumuo sulod sa 
mga pabrika ug mga kasikbit nga 
komunidad. Sa niagi, daghang kaba- 
tan-onan ang nagdesisyong mag- 
pultaym human direktang masandu- 
rot ang masang-anakpawis. Matud 
sa usa ka pultaym nga myembro, 
"Lahi kung nakasandurot ka sa ma- 
sa ug nasinati nimo ang pait nilang 
reyalidad." 

Usa usab sa kusog nga gina- 
kampanya sa mga tsapter sa KM 
ang pag-adto sa kabukiran ug pag- 
sampa sa BHB. Gimugna niini ang 
mga programa nga labaw pang nag- 
paduol sa mga myembro sa KM ug 
Partido sa han-ay sa kabatan-onan 
sa mga natarang gerilya sa kabani- 
kanhan. Gibunga niini ang materyal 
nga suporta sa hukbo, pagpadala og 
mga pwersa sa mga nataran ug 
pagtinabangay sa mga pangpuliti- 
kang kampanya sa mga probinsya 
ug rehiyon. Kalambigit usab niini 
ang pagmugna og programa aron 
pisikal nga iandam ang kabatan-o- 
nan sa kinabuhi nga lisod sa kabuki- 
ran. Ginaduso ang pag-ehersisyo, 

Mga armadong aksyon, gilunsad sa BHB sa 4 ka prubinsya 


G ilunsad sa mga yunit sa Bagong Hukbong Bayan (BHB) sa upat ka pru- 
binsya ang managsunod nga taktikal nga opensiba isip kabahin sa 
pagpaningkamot nga pakyason ang mga operasyong militar sa teroristang 


rehimeng US-Marcos. 


Sa Masbate, nakumpiska sa 
mga Pulang manggugubat ang usa 
ka ripleng armalayt gikan sa mga 
aset sa militar sa Sityo Pondol sa 
utlanan sa mga barangay sa San 
Carlos ug Matagbac sa Milagros 
niadtong Abril 14. Ang mga aset 
ang nagpasiugda og agresibong 
pagpangatake sa mga lumulupyo 
sa ikaduhang distrito sa prubin- 
sya. Napatay ang usa sa mga aset 
samtang nasamdan ang laing duha 
pa. 

Subay sa taho sa mga Pulang 


Gikan sa panid 4 


pagkaon og sakto, ug pagpahigayon 
og mga espesyal nga bansay-militar 
sa han-ay sa mga myembro. Dili su- 
sama sa pinugos nga ROTC sa esta- 
do, ang pagbansay ilalom sa hukbo 
labaw pang mas mahinungdanon ug 
maka-engganyo tungod kay kini prin- 
sipyado ug nagaalagad sa interes sa 
masa. Hugot kining ginagakos ug gi- 
nasalmutan sa kabatan-onan. 
Nagaagi sa daghang kontradik- 
syon ang kabatan-onan sa proseso 
sa pagtukod og matngon nga desi- 
syong “magpultaym. Anaa ang 
kontradiksyon sa kaugalingon, sa 
pagtuon, sa pinansya, ug labaw sa 
tanan, sa pamilya. Daghan ang na- 
balaka nga magpultaym tungod sa 
konsiderasyon sa pamilya. Dili mali- 
mod nga daghang ginikanan, ilabi- 
na sa sinugdanan, ang dili makatu- 
got sa desisyon sa ilang mga anak 
nga mahimong aktibista o rebolu- 
syonaryo. Ginasakmit kini sa esta- 
do sa pagpahigayon og anti-komu- 
nistang propaganda nga nagatar- 
get sa ila. Apan ginatugbangan ki- 
ni sa walay-kakapoy nga pagpasa- 
bot, kung asa mas kasagaran kay- 
sa dili, makuha sa kabatan-onan 
ang suporta sa ilang ginikanan sa 
desisyon nilang baktason ang da- 

manggugubat, samtang ginakum- 
piska ang armas sa mga aset, na- 
ngagsukol sila ug gigamit pa nga 
taming ang mga kauban nilang si- 
bilyan. Tungod niini, paspas nga 
nilihok ang mga manggugubat aron 
tabangan ang mga sibilyan, ilabina 
ang usa ka bata aron masalba sila 
gikan sa peligrosong sitwasyon. 

Sa Negros Oriental, nakumpis- 
ka sa BHB ang tulo ka ubos nga 
klase sa armas kang Jorge Javier, 
aset paniktik sa 62nd IB, sa usa ka 
operasyong partisano niadtong 


lan sa rebolusyon. 

Ang uban usab nga kabatan-o- 
nan, sa sayong edad, gipas-an na 
ang responsibilidad nga magtrabaho 
alang sa ilang mga pamilya. Ang 
uban nagapaningkamot makahuman 
og pag-eskwela aron makakuha og 
mas maayong trabaho, samtang ang 
uban dili na makayang maghulat, ug 
ginapili na nga biyaan ang pag- 
eskwela alang sa gamay kaayo nga 
suhol. 

Apan unsaman kalisod, ginapili 
pa gihapon nila nga suungon ang 
maong mga kontradiksyon tungod 
kay tin-aw sa ila nga ang bugtong 
paglaom nga makapabag-o sa kati- 
lingban anaa sa pagpadaog sa de- 


Abril 16 sa Sityo Guibawan, Bara- 
ngay Bucalan, Canlaon City, Neg- 
ros Oriental. Napatay usab sa 
maong operasyon si Javier. 

Sa Camarines Sur, usa ka sun- 
dalo ang napatay sa gipahigayon 
nga operasyong isnayp sa BHB ba- 
tok sa detatsment sa 81st IB nga 
nahimutang sa Barangay Tible, Lu- 
pi, Camarines Sur. Gipahigayon 
ang operasyon sa gilay-ong 200 
metros niadtong Marso 30 sa tak- 
na sa alas-dyes trenta sa buntag. 

Sa Camarines Norte, gipabut- 
han sa BHB ang detatsment sa 9th 
IB sa Sityo Cupido, Barangay Ma- 
laya, Labo niadtong Abril 1. Usa ka 
sundalo ang napatay sa maong 
operasyon. [^s] 


mokratikong rebolusyon sa kataw- 
han. Sa paghupot sa mapadayunong 
konsolidasyon ug ang makuting pag- 
atubang sa kolektibo sa mga kontra- 
diksyon sa usa ka myembro, dili ma- 
himong imposible sa iya nga magde- 
sisyong magpultaym. Ginadapat ang 
mga teoryang natun-an, sama sa di- 
yalektikong materyalismo aron tuki- 
on ang matag kontradiksyon ug ma- 
kakab-ot og mga resolusyon. Kini 
usab ang yawe aron pandayon sa 
matag myembro ang kaugalingon ug 
talikdan ang indibidwalismo nga ki- 
naiya sa kabatan-onang petiburges 
nga nagababag sa mapadayunong 
pag-alagad nila sa masa. Ginapalig- 
on sa teorya ug praktika ang kataru- 
ngang magremolda aron masalik- 
way ang maong mga tendensiya, ug 
moasdang sa matag gimbuhaton. 

Sa padayon nga pag-asdang sa 
rebolusyonaryong kalihukan, sigu- 
rado nga mas daghan pang kaba- 
tan-onan ang magtampo sa ilang 
kahibalo, talento ug kusog alang sa 
katawhan. Ang inspirasyong gikutlo 
nila kang Bonifacio ug tanang ba- 
yani sa katawhang Pilipino maga- 
palig-on sa ilang kabubut-on nga 
walay-pagduha-duha nga igahin 
ang tibuok kinabuhi alang sa pag- 
asdang sa rebolusyon. [29] 

“Modernisasyon” sa AFP nga nakapunting 
sa imperyalistang pagpanulsol og gyera 


N agsalig sa langyaw ug walay kaugalingong baruganan ang Armed Forces 
of the Philippines (AFP). Sa panahon sa gubat, wala kiniy katakus nga 
panalipdan ang kagawasan ug panginabuhian sa katawhang Pilipino. Hugot 
nga nahikot ang kasamtangang oryentasyon, operasyon ug bisan mga armas 
niini sa estratehiya ug interes sa US sa Asia. 


Sukad sa sinugdanan, ginaar- 
masan sa US ang AFP og daan na ug 
gipang-ayo nga kahimanan nga gi- 
dispatsa sa sundalong Amerikano. 
Ginapaagi kini sa mga programa nga 
agianan sa armas ug pondo sama sa 
Excess Defense Article (EDA) ug Fo- 
reign Military Financing (FMF). Na- 
gadaloy usab ang pondo ug armas 
pinaagi sa Overseas Contingency 
Operations (kanhing "war against 
terror") nga nagamantine sa perma- 
nenteng base sa Mindanao (kanhi 
ang Joint Special Operations Task 
Force-Philippines ug gikan 2017, 
ang Operation Pacific Eagle-Philip- 
pines). 

Sa niaging dekada, gipakusog sa 
US ang pag-armas sa AFP subay sa 
"pivot" o pagliyuk niini sa Asya. Su- 
bay sa usa ka gipublikong balita sa 
ahensya sa depensa sa US niadtong 
2020, mokabat sa 511 milyon (550 
milyon) ang bili sa daan nga armas, 
himan, ug uban pa ang gibubo niini 
sa Pilipinas tali sa 2011-2019. Ka- 
bahin kini sa halos 5442 milyong 
(P22.1 bilyon) bili sa mga "article" o 
himan nga giawtorisa sa ahensya sa 


depensa sa US nga itambak sa Pilipi- 
nas sa susamang panahon. 

Kalakip niini ang duha ka C-130, 
mga trak ug uban pang sakyanang 
pangmilitar, masinggan, gagmay nga 
sakyanan pangdagat, sanina, tang- 
ke, himan pangdental/medikal, wa- 
ter purifier ug klase-klaseng kahi- 
manan. Niini usab nga panahon gi- 
dispatsa sa US ang dili na mapuslan 
nga barkong panggubat aron ipala- 
wig sa Pilipinas sa South China Sea. 

Nahitabo ang pagbubo sa mga 
armas luyo sa pagpakaron-ingnon sa 
kanhing presidente nga si Rodrigo 
Duterte nga "makigbulag" sa US. 
Niadtong 2019-2021, giawtorisa sa 
US ang pagtumod sa himan-militar 
sa Pilipinas nga nagkantidad sa ha- 
los 5171.3 milyon (F8.565 bilyon). 
Kaniadtong 2019 lamang, sa wala pa 
"gisuspinde" ni Duterte ang Visiting 
Forces Agreement, naggahin ang US 
og mga himan-militar nga nagkanti- 
dad og 524 milyon (P1.2 bilyon) 
ubos sa EDA. Lakip niini ang mga 
mugbo ug tag-as nga armas, sakya- 
nan, misayl, rocket, torpedo, bomba 
ug bomba (mines), makina ug klase- 


klaseng kahimanan. 

Gipanghinambog sa embahada 
sa US sa Pilipinas nga nakahatag 
ang US og 51.14 bilyon (P57 bilyon) 
nga ayudang militar sa Pilipinas gi- 
kan 2015 hangtud 2022. Halos 4196 
(P23.9 bilyon) niini anaa sa dagway 
sa FMF. Lakip sa dagkong himan 
nga gibaligya sa US sa AFP ang du- 
ha ka eroplanong paniktik nga 
Cessna, mga drone nga ScanEagle, 
armas pang-isnayp ug kontra-bom- 
ba ug mga pusil, bala ug bomba. Gi- 
gamit kini sa gubat kontra-insur- 
hensya sa AFP batok sa katawhan 
sa kabukiran. 

Kaniadtong 2018, nibwelo ang 
"modernisasyon" sa AFP human 
gigahinan og reaksyunaryong esta- 
do og 55.6 bilyon (P300 bilyon) 
alang sa sunod nga lima ka tuig. Gi- 
gamit sa mga heneral sa AFP ang 
pondo aron dugang pang mopalit sa 
mga gamang-US nga armas ug hi- 
man. Gilarga usab nila ang pagpalit 
sa kunuhay "mas barato" nga hi- 
man militar gikan sa mga subsid- 
yaryo o kasosyo sa US nga mga 
kumpanyang militar sa South Korea 
(eroplanong FA-50), Israel (Her- 
mes UAV, Atmos 2000) Poland (he- 
likopter na Blackhawk) ug uban pa. 
Kini nga mga dagkong aytem adu- 
nay kalambigit nga mga kontrata sa 
pag-ayo ug pyesa nga sama kadako 
o mas dako ang kantidad sa 
kontrata sa pagpalit. Gihimong du- 
gang gatasan sa mga heneral kini 
nga mga kontrata. 

Sa katapusan, tanan nga gipalit 
ug gidawat nga armas sa Pilipinas 
tanan adunay pagtugot sa US. Gi- 
padaplin sa AFP ang "gihatag" sa 
China nga pipila ka pusil tungod kay 
"hinay" kuno kini nga klase. Niatras 
ang mga upisyal sa depensa nga 
mopalit og mga helikopter sa Russia 
sa pangatarungan nga dili kini "ha- 
om" sa kasamtangang sistema ug 
operasyon sa AFP. Sa aktwal, walay 
lihok ang AFP nga wala ginakompas 
o ginahatagag direksyon sa US. O 

Pakigbisog alang sa yuta sa Tarlac ug Negros 


Ge ka residente sa Negros ug Tarlac ang nakigbisog alang sa ilang 
mga katungod sa yuta ug kaayuhan. Sa Tarlac, nagprotesta atubangan 
sa munisipyo sa Capas ang mga myembro sa Nagkakaisang Mamamayan ng 
Santa Lucia para sa Lupa, Kabuhayan, at Paninirahan niadtong Abril 13. 
Gikontra nila ang pagpangawat og yuta nga ginapahigayon sa Armed Forces 
of the Philippines ug pagguba sa ilang mga umahan. 


Ginagamit sa AFP ang Bases 
Conversion Law aron ilugon ang 
produktibong mga umahan ug hi- 
muon kining kabahin sa firing range 
sa Camp O'Donell. Sa una, hangtud 
10 ektarya lang ang giingong lang- 
kubon sa ekspansyon sa firing ra- 
nge apan sulod sa usa ka semana, 
mikabat sa 20 ektarya ang gihawan 
sa mga sundalo. Giatubang sa mga 
residente ang gatusan ka sundalo 
nga gipadala sa Installation Mana- 
gement Battalion niadtong Abril 
12. Nabalaka silang 
mapalayas bisan sa 
ilang mga puluy-anan. 

Kanhi na nga gina- 
reklamo sa mga resi- 
dente ang grabe ka 
duol sa ilang mga uma- 
han nga firing range. 


Sa niagi, usa ka kanding ug usa ka 
kabaw ang namatay tungod sa saag 
nga bala gikan niini. 

Panawagan sa mga mag-uuma 
sa lokal nga gubyerno sa Capas: 
ihunong ang pagpangawat sa yuta, 
pagpangguba sa mga pananom, ha- 
tagan og kumpensasyon ang giguba 
nga mga pananom ug kabtangan ug 
imbestigahan ang mga paglapas sa 
mga sundalo sa katungod sa mga 
residente. 

Sa Negros Oriental, gatusan ka 
residente sa Barangay 
San Francisco, Sta. Ca- 
talina, kauban ang ma- 
yor sa lungsod, mga 
katutubo sa Bukidnon, 
ug progresibong orga- 
nisasyon, ang nagpro- 
testa niadtong Abril 12 


EDCA ug "modernisasyon" sa AFP 


(Garsinanbos sa US ug sa rehimeng Marcos II nga kabahin sa progra- 
mang "modernisasyon" sa AFP ang pagtukod sa US og mga base militar sa 


lain-laing bahin sa nasud. 


Sa bag-uhay lang nahuman nga 
2+2 Ministerial Dialogue tali sa mga 
upisyal sa depensa ug relasyong 
panggawas sa US ug Pilipinas niad- 
tong Abril 11, gipasigarbo sa US ang 
hangtud P10 bilyong pondo nga ibu- 
bo niini sa Pilipinas kadungan sa 
pagbwelo sa pagtukod niini og dili 
moubos sa siyam nga base militar. 

Ang $100 milyon (P5 bilyon) iga- 
hin aron "papaspason" ang pag-ayo 
sa maong mga lokasyon subay sa 
mga rekisito ug panginahanglan sa 
US. Ang dugang P5 bilyon anaa sa 
porma sa ginamang-US nga multirole 
fighter ug helikopter nga Chinook. 

Sa maong tigom, walay pagduha- 
duhang gipatigbabawan sa US ang 

programang modernisasyon sa AFP 
sa gianunsyo niining Security Sector 
Assistance Roadmap. Gamiton ang 
maong "roadmap" aron itakda kung 
unsang mga armas ug himan-militar 
ang igatambak sa US sa Pilipinas sa 
mosunod nga lima hangtud 10 ka 
tuig. 

Nakauyon ang roadmap sa pag- 
latag sa US sa opensibang maniobra 
nga giilang "First Island Chain" aron 
liyokan ang China ug pugngan ang 
paglapad sa impluwensya niini sa re- 
hiyon. Kabahin sa maong plano ang 
pagtukod og mga pasilidad aron pun- 
duhan sa mga rocket, misayl ug sis- 
temang artileri nga gamiton ugaling 
"atakehon" sa China ang Taiwan. 


batok sa kumpanya sa mina sa Sit- 
yo Tarug sa maong barangay. 

Duso nila nga ihunong sa Midan 
Corporation ang mining exploration 
alang sa mga depositong bulawan 
nga nagalangkob sa 1,000 ektar- 
yang yuta sa nahisgutang sityo. 
Matud nila, walay pagtugot ang 
mayor sa mga operasyon niini, ug 
sa aktwal, babag ang mayor dinhi 
nga si Mayor Peve Obaniana-Ligan. 

Gimakmak usab sa mga gru- 
pong katutubo ang wala pagkuha 
sa ilang pagtugot sa proyekto. Du- 
so sa Santa Catalina Bukidnon Tri- 
be Association, kabahin ang kala- 
sangan nga pagalangkubon sa mina 
sa ilang yutang kabilin. Dinhi nabu- 
hi ang ilang tribu gikan sa unang 
giilang lider nga nagngalang To- 
long. Subay sa balaod, kinahang- 
lang ihatag usa sa mga katutubo 
ang ilang Free, Prior, and Informed 
Consent. 

Nagsumite usab og resolusyon 
ang mga konseho sa mga barangay 
nga apektado sa mina batok sa mga 
operasyon niini. [as 


Ang maong opensibang lakang 
pagsanga-sa-dila sa US nga kunuhay 
nagaduso sa prinsipyo sa One China 
kung asa nakapailalom ang Taiwan 
sa China samtang sa likod aktibong 
ginahagit ang "independensya" sa 
ulahi. Sa ingon, ginaguyod sa US ang 
Pilipinas sa hisgutanan sa soberanya 
tali sa Taiwan ug China, sukwahi sa 
palisiya sa Pilipinas ug mga nasud sa 
Southeast Asia sa non-interference 
(dili pagpanghilabot). 

Samtang, hugot nga gibabagan 
sa mga residente ug lokal nga mga 
opisyal sa Cagayan ang pag-abli sa 
duha ka "lokasyong EDCA" sa pro- 
binsya. Niadtong Abril 17, mikabat sa 
5,000 residente ang nisalmot sa usa 
ka "prayer rally for peace" sa Rizal 
Park sa Tuguegarao City nga gipasi- 
ugdahan sa Prayer for Peace Caga- 
yan Movement. [as 

War games sa US, perwisyo ug hulga sa mga Pilipino 


exercise kung asa nagagamit og tinu- 


N aglunsad og koordinadong mga protesta sa sulod ug gawas sa nasud ang 
od nga bala ug bomba ang mga sun- 


mga nasudnon-demokratikong organisasyon sa unang mga adlaw sa ika-38 


nga US-PH Balikatan Exercises niadtong Abril 11. Gibatikos nila ang paggamit sa 
US sa Pilipinas aron manghagit og gyera batok sa karibal niining imperyalistang 


China. 


Sa Metro Manila, nagpiket atu- 
bangan sa Camp Aguinaldo, Quezon 
City sa pagpasiugda sa Bagong Al- 
yansang Makabayan niadtong Abril 
11. Aduna usay susamang protesta 
sa New York sa maong adlaw. 

Kadlawon usab naglunsad og pi- 
nakilab nga rali ang mga membro sa 
League of Filipino Students atuba- 
ngan sa embahada sa US sa lungsod 
sa Manila. Duha ka raliyista ang gia- 
resto ug gipasakaan og kasong pag- 
pangsamok. Giaresto usab sa mga 
pulis ang upat nga paralegal nga 
nagluwas sa ila apan gipagawas ra 
dayon. Isip suporta sa mga giaresto, 
naglunsad og paglihok ang lain-laing 
grupong kabatan-onan atubangan sa 
Philippine General Hospital ug Far 
Eastern University. Aduna usay pag- 
lihok ang kabatan-onan sa University 
of the Philippines-Visayas. 


ka | 


Walay kamatuuran ang ginai- 
ngon sa rehimeng Marcos, AFP ug sa 
US nga ang maong mga war game 
alang sa kaayuhan ug makatabang sa 
mga Pilipino, matud sa mga nagapro- 
testa. Sama sa niagi, pagpangandam 
sa gyera ug pagpakita sa imperyalis- 
tang kusog sa US ang tumong sa Ba- 
likatan. Pagyatak kini sa soberanya 
sa nasud ug pagbutang sa peligro sa 
kinabuhi ug panginabuhian sa mga 
Pilipino. 

Sa Nueva Ecija, gikundena sa 
mga residente sa sunud-sunod nga 
pagpabuto og mga kanyon ug pagpa- 
momba sa mga tropang Amerikano ug 
Pilipino sa Fort Magsaysay. Kadagha- 
nan sa mga pagpabuto madungog sa 
gabii, sa may alas-11, nga makakurat 
ug makaperwisyo sa katawhan, ilabi- 
na sa natulog nga mga bata. Kabahin 
sa pagbansay ang mga live-fire 


Pinakilab nga rali alang sa NDFP. Nagpahigayon og pinakilab nga rali 
ang gatusan ka myembro sa lain-laing grupo ubos sa National Democra- 
tic Front of the Philippines niadtong Abril 19 isip kabahin sa pagsaulog 
sa ika-50 ka tuig nga anibersaryo sa alyansa. Gipahigayon ang pinaspa- 
say nga programa sa Cubao, Quezon City. Gibasa dinhi ang pahayag sa 
Partido nga nagapanawagan sa usa ka semanang pagparangal sa tanang 
mga martir sa rebolusyong Pilipino sa nangaging kapin lima ka dekada. 


Thunong ang SimReg Law. Giduyogan og protesta sa mga mamamaha- 
yag ug aktibista ang pagpasaka og petisyon aron ipahunong ang imple- 
mentasyon sa Sim Card Registration Law niadtong Abril 17. Subay sa 
gisumiteng petisyon, gilapas sa balaod ang katungod sa pribasiya sa mga 
Pilipino ug gitangtang niini ang rekisito sa search warrant tungod kay gi- 
naobliga niini ang paghatag og personal nga impormasyon sa matag na- 
gagamit og SIM. Sa kasamtangan, halos 60% pa sa mga nagagamit og 
selpon ang wala nakarehistro ug nahulgang mahikawan og katungod sa 
komunikasyon. 


Protesta sa PUP. Nagprotesta ang mga estudyante sa Polytechnic 
University of the Philippines-Manila niadtong Abril 17 aron obligahon 
ang administrasyon sa unibersidad nga resolbahon ang kawalay-kurente 


sa Mabini campus niini. Gigamit sa administrasyon ang kawalay-kuryen- 
te aron isuspinde ang limitadong face-to-face nga mga klase. 


dalo. Gawas sa ginahatag niini nga 
troma sa mga sibilyan, nagaresulta 
usab kini og dislokasyon sa ihalas nga 
hayop sa sikbit nga kalasangan ug 
nagbilin og makahilo nga materyal 
nga makadaot sa kinaiyahan. 

Gitaho sa Gabriela nga daghang 
mag-uuma sa lugar ang nagalikay 
mogawas sa ilang mga komunidad sa 
kahadlok nga ma-igo sa mga pagban- 
say. Apektado ang ilang panginabu- 
hian tungod niini. Kini usab ang gida- 
ngatan sa gagmay nga tigpangisda 
nga gibawalang mangisda sa dili 
moubos sa lima ka lungsod sa Zam- 
bales aron hataga'g dalan ang Bali- 
katan. Anaa sa pungkay sa panahon 
sa tigpangisda ang pagbawal. Gikun- 
dena sa Pamalakaya ang pamahayag 
sa tigpamaba sa Balikatan nga usa ka 
"gamay nga kahasol" ang pagbawal 
bugti sa "nasudnong seguridad." Du- 
so sa Pamalakaya, nga kinahanglang 
ang mga tropa sa US ang mohawa sa 
lugar aron mahimong malinawon ang 
mga mangingisdang Pilipino. 

Molanat og 18 ka adlaw ang Bali- 
katan. Tumatambong dinhi ang 
12,000 tropang Amerikano, 5,400 
tropang Pilipino ug 111 tropang 
Australano. Gawas sa live-fire exerci- 
se sa Fort Magsaysay, magpatundag 
usab ang mga tumatambong og usa 
ka barko sa kadagatan sa Zambales 
nga 185 kilometro gikan sa Panatag 
Shoal, ang tradisyunal nga isdaanan 
nga abli pareho sa mga mangingis- 
dang Chinese ug Pilipino. Mogamit 
ang US og mga armas sama sa HI- 
MARS (High-Mobility Artillery Rocket 
System) ug mga rocket ug bombang 
buhian sa mga eroplanong panggyera 
sa US ug Pilipinas aron himuon kini. 
"Bansayon" usab sa US ang mga sun- 
dalong Pilipino sa paggamit og Patri- 
ot missile, Javelin anti-tank weapon 
ug uban pang armas nga ginagamit 
karon sa gyerang proxy sa US batok 
sa Russia sa Ukraine. 

Ang Balikatan unang gipahigayon 
niadtong 2002 sa tabil sa "gyera 
kontra-terorismo." [19] 

vusono PAGKASULTI 


2.3% 


lang ang abereyds 
nga gipalit sa 
National Food 
Authority (NFA) 
nga lokal nga hu 
may sukad 2018 
hangtud 2022. 


Ubos na gani kaayo, wala pa nakab-ot 
sa NFA ang target niining paliton. 


270 TUIG 


ang kinahanglan ayha 
moabot 0g S1 milyon o 
P55 milyon ang kita sa 
usa ka mamumuong 
Pilipino. 


Samtang, 14 ka tuig ug 2 ka bulan lang 
ang kinahanglan sa usa ka mamumuong 
Swiss aron kitaon ang maong bili. 


0 lang sa pamilyang Pilipino ang 
6 JA langkob sa pakitang-tawo nga 
Kadiwa store ni Marcos Jr 

kung asa gipasigarbo 
nga anaa sa P25 ang 
pagbaligya og 

bugas matag kilo. 


arome 


110 


ka tawo, lakip ang mga bata, ang 
napatay sa rehiyong Sagaing sa 
Myanmar sadihang gipaulanan og 
bomba ug bala sa hunta militar ang 
lungsod sa Kanbalu niadtong Abril 11. 


Tinubdan: The Irrawaddy 

87% 


sa mga magtutudlo ang nagsulting 
dili maka-punting sa klase ang 
mga bata tungod sa sobrang init sa 


Jorge Madlos 
(Ka Oris) 


nipanaw nga nasudnong 
tigpamaba sa BHB. 
Gipanganak niadtong 
Abril 22, 1947. 


panahon sa ting-init. 


Duso nila, ibalik sa 
kanhing iskedyul ang 
school year kung asa 

adunay summer break 
gikan Abril hangtud Mayo. 


Tinubdan: ACT Teachers Party 


sa mga nagaprotestang 
nars sa UK ang 
nagdumili sa dalit sa 
ilang estado nga 5% 
nga pagtaas ng ilang 
sahod. 


Duso nila ang pagtaas 
sa sweldo subay sa 
pagsutoy sa tantos sa 
implasyon nga 
mikabat na sa 10% 
niadtong Marso. 


Gregorio Rosal 
(Ka Roger) 


nipanaw nga nasudnong 
tigpamaba sa PKP, 
Gipanganak niadtong 
Abril 19, 1947. 


Krisis sa trabaho: Nagkadakong 
ihap sa trabahong impormal 


S ukwahi sa gipagawas sa rehimeng Marcos Jr ug mga ekonomista niini, wa- 
la niabante ang ekonomiya sa Pilipinas human ang subli niining pag-abli 
niadtong niaging tuig. Kadungan sa pag-ubos sa tantos sa empleyo ang pag- 
hagba sa ihap sa mga mamumuong dunay pultaym nga trabaho. Sa ingon, nag- 
kadaghan ang natukmod sa ginatawag nga impormal nga sektor sa pamuo. 


Gilangkuban kini sa mga self- 
employed (nag-empleyo sa kaugali- 
ngon), mga nagtrabaho sa gagmay 
nga umahan o negosyo, mga kata- 
bang, ug walay bayad nga mga tra- 
baho sa pamilya. Ang mga mamumuo 
niini nga sektor nagadawat sa wala 
o ubos kaayong suhol, walay kasigu- 
rohan ug walay mga benepisyo. Dili 
sila langkob sa mga balaod nga na- 
gadumala sa kusog-pamuo ug gihi- 
kaw sa ila ang katungod sa asosa- 
syon ug pag-unyon. 

Wala silay tingog sa mga empre- 
sa o subsektor nga ilang gitrabahu- 
an. Wala silay mga proteksyon sa 
mga lugar sa trabaho ug sa ingon 
bulnerable sa dili luwas ug dili ma- 
katawong kundisyon sa pamuo, pag- 
pang-abuso ug sobra-sobra nga 
pagpahimulos ug pangdaug-daog. 
Dili katingad-an nga daghang bata 
ug giulipong mamumuo ang makita 
niini nga sektor. Sa depenisyon sa 
International Labor Organization, 
layo kini nga trabaho sa ginaila nga 
pormal o disenteng trabaho. 


Niadtong Enero, gitansya nga 
naa sa 20 milyon o 42.2% sa kinati- 
buk-ang ihap sa mga mamumuong 
Pilipino ang naa dinhi nga sektor. 
Grabe nga mas dako kini kumpara sa 
ihap niadtong Enero 2020 nga 16.8 
milyon. Kung tapuon niini nga ihap 
ang mga mamumuong iregular sa 
mga pribadong establisimyento, po- 
sible nga mokabat pa sa 34.5 milyon 
o 73% sa kinatibuk-ang empleyo sa 
nasud ang impormal. Buot ipasabot, 
walay disenteng trabaho ang pito sa 
matag 10 ka mamumuong Pilipino. 

Nagasulod kini nga mga mamu- 
muo sa impormal nga ekonomiya dili 
tungod sa kagustuhan nila kundili 
tungod kay wala silay mapilian kung 
gusto nila nga makasuhol o mokita. 
Pipila sa ilaha ang nagakita og mas 
dako kumpara sa mga regular nga 
mamumuo, sama sa mga propesyu- 
nal ug nakahuman sa kolehiyo. Pero 
ang dakong mayorya lubong sa kali- 
sud, nagpuyo sa piot nga komuni- 
dad, walay akses sa disenteng serbi- 
syong katilingbanon, walay akses sa 
dugang nga kapital ug kasagaran 
target sa pagpa- 
ngabuso sa mga 
awtoridad. 

Dakong bahin 
sa mga trabahong 
impormal hingpit 
nga nakadepende 
sa kliyente, suki o 
pamilya nga nag- 
empleyo. Niad- 
tong Enero, niga- 
may og 746,000 
ang ihap sa mga 
self-employed. 
Nakulangan usab 
og 433,000 ang 
ihap sa unpaid fa- 
mily worker o wa- 


lay bayad nga mga trabaho sa pa- 
milya. Sa kaso sa ulahi, kasagaran 
nga hingpit nakasandig ang mamu- 
muo sa pamilya nga gitrabahuan ni- 
ya para sa iyang pagkaon ug pi- 
nuy-anan. 

Gakahitabo ang pagdako sa im- 
pormal nga sektor dungan sa pag- 
hinay sa kapasidad sa ekonimiya 
nga magmugpna og disente o regular 
nga trabaho. Niadtong Enero, mo- 
kabat sa 1.7 milyon ang nawala nga 
trabaho resulta nag-ugna sa pag- 
tangtang sa mga empresa ug nego- 
syo sa mga mamumuo human ang 
panahon sa Pasko. Kadungan niini, 
nitaas ang ihap sa mga walay tra- 
baho og 153,000 ug ang mga kulang 
sa trabaho og 458,000. 

Gawas niini, niubos usab ang 
ihap sa nahilakip sa pwersa sa pa- 
muo gikan 51.2 milyon ngadto sa 
49.7 milyon (1.5 milyong pagga- 
may). Patin-aw sa Ibon Foundation, 
ginasalamin sa pag-ubos sa ihap ang 
nagkadakong tantos sa mga mamu- 
muong nawad-an na og paglaom nga 
makakita og trabaho apan wala gi- 
kategorisa nga walay trabaho. 

Pinakadakong ihap sa nawalang 
trabaho anaa sa sektor sa agrikul- 
tura (1.2 milyon), nga gilangkuban 
sa pana-panahon nga trabaho. Ni- 
kunhod usab sa 375,000 ang traba- 
ho sa bentaha nga binulto ug minu- 
do ngadto 10.6 milyon; sa 
konstruksyon, nakibhangan og 
288,000 ang empleyo ngadto sa 
upat ka milyon. 

Dugang dinhi, nagapatong sa 
ihap sa mga walay trabaho ang mga 
gradweyt sa K-12 nga wala gidawat 
tungod sa kakulangan sa mga reki- 
sito nga ginapangita sa mga kum- 
panya. 

Matud sa Commission on Hu- 
man Rights (CHR), nitumaw sa ilang 
pagtuon nga pipila sa hinungdan 
map ang kakulangan sa mga bag- 
ong gradweyt sa "soft skills" o abi- 
lidad sa pakiglambigit sa ubang ta- 
wo, komunikasyon ug emosyon. Œ 

